Tolong jelaskan mengenai Uretra dalam bahasa melayu

Uretra (daripada bahasa Yunani οὐρήθρα – ourḗthrā) ialah suatu saluran yang menghubungkan pundi kencing ke meatus urin sebagai saluran keluar air kencing dari badan bagi kedua-dua badan wanita dan lelaki. Dalam wanita manusia serta primat, uretra berhubung dengan meatus urin di atas faraj sementara di marsupial, uretra betina terhubung dengan sinus urogenital.

Sementara wanita hanya menggunakan uretra sebagai saluran keluar urin, lelaki pula menggunakan uretra dalam proses pembuangan urin dan pancutan mani. Sfinkter uretra luaran ialah suatu otot berjalur yang membolehkan kawalan terhadap proses kencing. sfinkter dalaman pula terbentuk daripada otot licin yang melapisi leher pundi dan uretra, dan menerima isyarat saraf dari bahagian simpatetik dalam sistem saraf autonomi. Sfinkter dalam ini wujud dalam kedua-dua badan jantan dan betina.